Broj: 02-1-1080-2/24

Sarajevo, 11.06.2024. godine

Na osnovu člana 69. i člana 117. u vezi sa članom 133. Zakona o visokom obrazovanju („Službene novine Kantona Sarajevo“ broj: 36/22 ), člana 111. u vezi sa članom 225. stav 3. Statuta Univerziteta u Sarajevu, po prethodnoj saglasnosti sekretara, Vijeće Fakulteta Univerziteta u Sarajevu-Fakulteta političkih nauka na sjednici održanoj 11.06.2024.godine, donosi

**PRIJEDLOG ODLUKE**

**o produženju roka za izbor**

I - Odobrava se produženje roka za izbor u nastavničko zvanje vanredan profesor, članu akademskog osoblja prof. dr. Lejla Mušić za vrijeme trajanja procedure za izbor u zvanje redovnog profesora.

II - Imenovanoj će se produžiti Ugovor o radu za period od 30 dana, odnosno od 12.06.2024., do 12.07.2024. godine.

III - Prijedlog Odluke dostavit će se Senatu Univerziteta u Sarajevu na odlučivanje.

**Obrazložonje:**

Na Dnevnom redu Sjednice Vijeća Fakuleta Univerziteta u Sarajevu-Fakulteta političkih nauka, koja je održana 09.04.2024. godine uvrštena je tačka Dnevnog reda “Imenovanje komisije za izbor u zvanje redovnog profesora na naučnu oblast Sociologija”. Dnevni red je usvojen, međutim, zbog nepotpisivanja saglasnosti za članstvo u Komisiji jednog od predloženih članova Komisije, Komisija nije imenovana te je ista imenovana na Sjednici Vijeća Fakulteta dana 14.05.2024. godine. Komisija za pripremanje prijedloga za izbor akademskog osoblja po raspisanom konkursu na naučnu oblast “Sociologija ” ( u daljnjem tekstu : Komisija) uputila je Izvještaj sa prijedlogom za izbor u zvanje redovnog profesora, dr. Lejle Mušić na naučnu oblast “Sociologija ” ( u daljnjem tekstu : Izvještaj). Na sjednici odsjeka Sociologija 5( pet) članova je glasalo ZA izvještaj, dok je 8 ( osam) članova glasalo PROTIV. Komisija je Izvještaj uputila Vijeću Fakulteta na daljnju proceduru. Vijeće Fakulteta političkih nauka, je na sjednici održanoj 11.06.2024. godine, na kojoj je bilo prisutno 38, od ukupno 60 članova Vijeća, razmatralo Izvještaj Komisije. Za usvajanje Izvještaja glasalo je 27 članova Vijeća, a protiv 11 članova Vijeća. Imajući u vidu da za Izvještaj nije glasala potrebna većina članova Vijeća donesena je Odluka o neizboru u akademskog osoblja-nastavnika- u zvanje redovnog profesora na naučnu oblast Sociologija. U skladu sa članom 125. Zakona o visokom obrazovanja, na prijedlog vijeća članice odluku o izboru ili neizboru u zvanje donosi senat visokoškolske ustanove. Slijedom naprijed navedenog, a do okončanja procedura i donošenja konačne Odluke Senata, Vijeće Univerziteta u Sarajevu-Fakulteta političkih nauka, donijelo je Odluku kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

**DEKAN**

**\_\_\_\_\_\_\_\_\_\_\_\_\_\_\_\_\_**

**Prof. dr. Sead Turčalo**

**Dostaviti:**

1. dosije prof.dr Lejla Mušić
2. Senatu UNSA
3. evidencija Vijeća Fakulteta
4. a/a